CELEX: 62022CN0050
Language: et
Date: 2022-01-25 00:00:00
Title: Kohtuasi C-50/22: Eelotsusetaotlus, mille on esitanud Cour d’appel de Paris (Prantsusmaa) 25. jaanuaril 2022 – SOGEFINANCEMENT versus RW, UV

10.5.2022   
            
            
               ET
            
            
               Euroopa Liidu Teataja
            
            
               C 191/12
            
         
      Eelotsusetaotlus, mille on esitanud Cour d’appel de Paris (Prantsusmaa) 25. jaanuaril 2022 – SOGEFINANCEMENT versus RW, UV
      (Kohtuasi C-50/22)
      (2022/C 191/16)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d’appel de Paris
      
         Põhikohtuasja pooled
      
      
         Apellant: SOGEFINANCEMENT
      
         Vastustajad: RW, UV
      
         Eelotsuse küsimused
      
      
                  1.
               
               
                  Kas direktiivi 2008/48/EÜ (1) artiklist 23 tuleneva karistuse tõhususe põhimõttega on õiguskindluse ja liikmesriikide menetlusautonoomia põhimõtteid arvestades vastuolus see, et kohtunik ei tohi ex officio kohaldada riigisisese õiguse sätet, millega on üle võetud eelnimetatud direktiivi artikkel 14 ja mis toob riigisiseses õiguses tagajärjena kaasa lepingu tühisuse, kui möödunud on viieaastane aegumistähtaeg, mille jooksul tarbija võib hagis või vastuväites tugineda lepingu tühisusele?
               
            
                  2.
               
               
                  Kas direktiivi 2008/48/EÜ artiklist 23 tuleneva karistuse tõhususe põhimõttega on õiguskindluse ja liikmesriikide menetlusautonoomia põhimõtteid arvestades vastuolus see, et kohtunik ei tohi tunnistada laenulepingut tühiseks pärast seda, kui on ex officio kohaldanud riigisisese õiguse sätet, millega on üle võetud eelnimetatud direktiivi artikkel 14, ilma et tarbija oleks seda taotlenud või vähemalt nõustunud tühisuse tuvastamisega?
               
            
         (1)  Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT 2008, L 133, lk 66).